**Կարարա** (կելտերեն *քարհանք*), քաղաք Իտալիայի արևմտյան մասում։ Քաղաքի բնակչությունը կազմում է 65,3 հազար մարդ (2004 թվականի տվյալներով)։ Քաղաքը գտնվում է Միջերկրական ծովի ափին։ Համարվում է աշխարհի ամենակարևոր կենտրոնը Կարարայի հայտնի մարմարի արդյունահանման և մշակման համար, որը շատ նուրբ սպիտակ մարմար է և հանվում է մոտակա Ապուանյան Ալպերում։ Քաղաքից 100 կմ հեռավորության վրա է գտնվում Ֆլորենցիա քաղաքը՝ Լիգուրյան ծովի ափից 6 կմ հեռավորության վրա։

Պատմություն
-----------

Քաղաքը հիմնադրվել է 1235 թվականին։ Տարբեր ժամանակներում պատկանել է տարբեր թագավորությունների՝ Պիզային, Ջենովային և Միլանին, 15-րդ դարից սկսած՝ Մալասպինա իշխանական ընտանիքի տիրապետությանը։ Կարարա քաղաքը հայտնի է քաղաքի շրջակայքում արդյունահանվող սպիտակ մարմարի հանքավայրերով։ Կարարայի մարմարը հայտնի է եղել հին ժամանակներից (հռոմեական պանթեոնը պատրաստված է Կարարայի մարմարից)։ Վերածննդի դարաշրջանի մի շարք հայտնի քանդակներ, մասնավորապես Միքելանջելոյի «Դավիթ»-ը նույնպես պատրաստված են Կարարայի մարմարից։

Քաղաքն ունի քիմիական, մետաղամշակման և նավթավերամշակման արդյունաբերության փոքր ձեռնարկություններ։

Սուրբ Ցեկարդոն Լունիից հարգվում է որպես քաղաքի հովանավոր սուրբ, տոնակատարությունը հունիսի 16-ին է։

Քաղաքի գլխավոր տեսարժան վայրերն են՝ XII դարի տաճարը, XVI դարի պալատը (այժմ այնտեղ է գտնվում Գեղարվեստի ակադեմիան)։ Քաղաքում կա նաև քանդակի ակադեմիա, քանդակի և հնությունների թանգարան։

Երևան-Կարարա բարեկամության հուշաղբյուր, Իտալիա, Կարարա, տուֆ, քանդակագործ` Արա Հարությունյան, ճարտարապետ` Ռաֆայել Իսրայելյան

Քույր քաղաքներ
--------------

* Ասունսյոն, Պարագվայ
* Բրեյ, Իռլանդիա
* Գրաս, Ֆրանսիա
* Երևան, Հայաստան
* Ինգոլշտադտ, Գերմանիա (հունիսի 2, 1962)
* Կարգուևաց, Սերբիա
* Նովելդա, Իսպանիա
* Ռյոննե, Դանիա
* Օպոլե, Լեհաստան (նոյեմբերի 11, 2000)

Ի նշանավորումն քույր քաղաքների Երևանի Օղակաձև այգում (1965) և Կարարայում (1967) տեղադրվել են Ռաֆայել Իսրայելյանի ստեղծած աղբյուր-հուշարձանները։ Երևանում նաև տեղադրված է Կարարա քաղաքի նվեր Քրիստոսի ձեռքեր արձանը։

Ծանոթագրություններ
------------------

1. ↑
2. ↑  Բարեկամության ձեռքերի քանդակն իրականում Քրիստոսի ձեռքերի մարմնավորումն է
3. ↑  Քրիստոսի ձեռքերը Երևանում դարձան Բարեկամության ձեռքեր

Արտաքին հղումներ
----------------

* Քաղաքի պաշտոնական կայք էջը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարարա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ կատալոնական |
|  |
| Չափորոշչային վերահսկողություն | GND: 4085158-8 · NKC: ge646503 · VIAF: 166334343 · WorldCat VIAF: 166334343 |

 |

|  |  |  |  |
| --- | --- | --- | --- |
| 

| * դ
* ք
* խ
Մասսա Կարարա գավառի բնակավայրեր |
| --- |
|  |
| Աուլլա • Բանոնե • Վիլաֆրանկա ին Լունիջիանա • Ձերի • Կազոլա ին Լունիջիանա • Կարարա • Կոմանո • Լիչանա Նարդի • Մասսա • Մոնտինոզո • Մուլացո • Պոդենցանա • Պոնտրեմոլի • Տրեզանա • Ֆիվիցանո • Ֆիլատիերա • Ֆոզդինովո |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 349)։*  |